Publication: Magyar Közlöny
Issue: MK-2006-60 (Year: 2006, Number: 60)
Era: 2004-2010
Section: 19/2005. (IV. 12.) GKM rendelet módosításáról
Paragraph Index: 517

a) A Megállapodást kiegészítő ágazati megállapodás 1. része azokat a konkrét irányelveket határozza meg, amelyek a hivatalosan támogatott exporthitelekre vonatkoznak az új, nagyméretű, I. függelékben felsorolt polgári repülőgépek és az ilyen repülőgépekbe szerelt motorok értékesítésével és bérlésével kapcsolatban. Új repülőgép alatt a gyártó tulajdonában lévő repülőgép, vagyis a még le nem szállított vagy fizető utasok és/vagy fizetett rakomány szállítása céljából rendeltetésszerűen korábban még nem használt repülőgép tekintendő. Ez nem zárja ki eleve a résztvevő által az új repülőgépekre vonatozó feltételek mellett olyan ügyletekhez nyújtott támogatást, amelyeknél az adott résztvevő előzetes ismeretei szerint ideiglenes kereskedelmi finanszírozási megállapodásokat léptettek életbe, mert késett a hivatalos támogatás nyújtása. Ezekben az esetekben a visszafizetési határidő – beleértve a „hitel kezdőnapját” és a „végleges visszafizetési határidőt” is – azonos azzal a határidővel, amely akkor lett volna érvényben, ha a repülőgép értékesítése vagy bérlése a repülőgép eredeti leszállításának időpontjától kapta volna a hivatalos támogatást.

Source: https://magyarkozlony.hu/hivatalos-lapok/2da8c4d10b10c01e7dffbc8071251e2e9f03e512/dokumentumok/824928c5afbb621bac5a254297de5c3abca2adda/letoltes